
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 875 

24 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση αποζημίωσης προσωπικού Λιμενικού Σώμα¬ 
τος που εργάζεται πλέον του δνθημέρου την εβδο¬ 


μάδα . 1 

Καθιέρωση εργασίας πέρα από το κανονικό ωράριο 
για το μόνιμο προσωπικό του ΚΕΠΥΟ Α' εξαμήνου 

1999. 2 

Ανακαθορισμός των μελών του Δ.Σ. του Ταμείου Συ¬ 
ντάξεων Προσωπικού Τραπέζης Ελλάδος και Κτη¬ 
ματικής. 3 

Αύξηση των συντάξεων των συνταξιούχων του Ταμεί¬ 
ου Ασφάλισης Προσωπικού Ασφαλιστικής Εταιρεί¬ 
ας « Η ΕΘ ΝIΚΗ» για το έτος 1999. 4 

Αύξηση του εφάπαξ βοηθήματος του Ταμείου Ασφαλί- 

σεως Ξενοδοχο ύπαλλήλων. 5 

Αύξηση του εφάπαξ βοηθήματος που χορηγεί το Τα¬ 
μείο Προνοίας Προσωπικού Εμπορικών και Βιομη¬ 
χανικών, Επαγγελματικών και Βιοτεχνικών Επιμε¬ 
λητηρίων του Κράτους. 6 

Συμπλήρωση αποφάσεων Εφημεριών γιατρών. 7 


Τροποποίηση της 20090/18.7.97 απόφασης «περί Διο¬ 
ρισμού τακτικών και αναπληρωματικών μελών των 
Επιτροπών φύλαξης και ελέγχου μητρών και αντι¬ 
παραβολής κερδιζόντωνδελτίων ΠΡΟ-ΠΟ στις ζώ¬ 


νες Α και Β Αθηνών και Θεσσαλονίκης. 8 

Αναπροσμαρμογή Εφάπαξ αποζημιώσεως φορτ/των 

Ξηράς Ν. Καβάλας. 9 

Σύσταση Ειδικής Επιτροπής εφαρμογής των διατά¬ 
ξεων του άρθρου 5 του Ν. 1943/91. 10 


ΑΠΟΦΑΣΕΙ Σ 

Αριθ. 2/29845/0022 (1) 

Αύξηση αποζημίωσης προσωπικού Λιμενικού Σώματος 
που εργάζεται πλέον του δνθημέρου την εβδομάδα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 7 του Ν. 2129/93 Αυξήσεις 


Συντάξεων και άλλες διατάξεις» (ΦΕΚ 57Α). 

2. Τις διατάξεις της παρ. 2 του άρθρου 3 του Ν. 2448/96 
«Μισθολογικές ρυθμίσεις μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας του Πυροσβεστικού και Λιμενικού Σώματος (ΦΕΚ 
279Α) όπως αυτές τροποποιήθηκαν με τις διατάξεις του ε¬ 
δαφίου γ'της παρ. 1 του άρθρου 8του Ν. 2512/1997 «Ρύθ¬ 
μιση συνταξιοδοτικών θεμάτων στρατιωτικών και άλλες 
διατάξεις» (ΦΕΚ 138Α). 

3. Τις διατάξεις του άρθρου 40 του Ν. 849/78 «Περί πα- 
ροχής κινήτρων δια ττν ενίσχυση της περιφερειακής και 
οικονομικής ανάπτυξης της χώρας» (ΦΕΚ 232Α), όπως 
συμπληρώθηκε με το άρθρο 8 του Ν. 2129/93 (ΦΕΚ57Α). 

4. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α) όπως 
προστέθηκε με το άρθρο 27 του Ν. 2081/1992 (ΦΕΚ 154Α) 
και τροποποιήθηκε με τις διατάξεις του άρθρου 1 του Ν 
2469/1997 (ΦΕΚ 38Α). 

5. Τις διατάξεις της υπ’ αριθ. 1107147/1239/0006Α από 
4.10.1996 απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουρνούς Οικονομικών» (ΦΕΚ 922Β'). 

6. Το γεγονός ότι η ειδική αποζημίωση για κάθε ήμερα 
απασχόλησης πέραν του πενθημέρου που χορηγείται στο 
προσωπικό του Λιμενικού Σώματος, δεν έχει αναπροσαρ- 
μοσθεί από το 1993. 

7. Από τις διατάξεις της παρούσας απόφασης προκα- 
λούνται επί πλέον δαπάνες που για το τρέχον έτος ανέρ¬ 
χονται στο ύψος των 130.480.000 δρχ. περίπου για το έ¬ 
τος 2000 καθώς και για καθένα από τα επόμενα έτη το ύ¬ 
ψος των 216.000.000 δρχ. περίπου, οι οποίες 
αντιμετωπίζονται ως εξής: 

α. Οι δαπάνες έτους 1999 ύψους 180.480.000 δρχ. πε¬ 
ρίπου ως ακολούθως: 

I. Κατά το ποσό των 60.480.000 δρχ. από τροποποίηση 
των πιστώσεων των ΚΑΕ: 0533 κ.λπ. προϋπολογισμού ΥΕΝ 
(ειδ. φορ. 41/110). 

II. Κατά το ποσό των 120.000.000 από το αποθεματικό 
του προϋπολογισμού του Υπουργείου Οικονομικών. 

β. Οι δαπάνες έτους 2000 και επομένων ετών ύψους 
216.000.000 δρχ. περίπου, θα προβλέπονται στον ΚΑΕ 
0533 των αντίστοιχων ετησίων προϋπολογισμών ΥΕΝ και 
θα καλύπτονται από τις πιστώσεις που θα εγκρίνονται για 
το σκοπό αυτό, αποφασίζουμε: 

1. Η ειδική αποζημίωση που χορηγείται στο προσωπικό 
του Λιμενικού Σώματος με τις διατάξεις της παρ. 3 του άρ¬ 
θρου 7 του Ν. 2129/93 (ΦΕΚ57Α/93) καθορίζεται από 11α¬ 
νουάριου 1999 σε επτά χιλιάδες (7.000) δραχμές για κά¬ 
θε ημέρα απασχόλησης πέραν του πενθημέρου την ε¬ 
βδομάδα. 

2. Η ισχύς της παρούσας απόφασης αρχίζει από 
1.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 2/34237/0022 (2) 

Καθιέρωση εργασίας πέρα από το κανονικό ωράριο για το 
μόνιμο προσωπικό του ΚΕΠΥΟ Α' εξαμήνου 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 όπως α- 
ντικαταστάθηκε από το άρθρο 15 του Ν. 2592/98 (ΦΕΚ 
57Α/18.3.98). 

2. Το αριθ. 1024543/370/0001Α/12.2.1999 έγγραφο της 
Δ1 - Διοικητικού. 

3. Την αριθ. 1107147/1239/0006Α/4.10.96 κοινή απόφα¬ 
ση «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Την ανάγκη καθιέρωσης υπερωριακής εργασίας 
στους υπαλλήλους του ΚΕΠΥΟ, για την επεξεργασία του 
τεράστιου όγκου στοιχείων (δηλώσεις φόρου εισοδήμα¬ 
τος Φ.Μ.Α.Π., Φ.Π.Α. επεξεργασία εντύπου Ε3 κ.λπ.) και 
την παράλληλη απασχόλησή τους και σε άλλα έργα πρώ¬ 
της προτεραιότητας (ΤΑΧΙ5, Τελωνεία, Θησαυροφυλά- 
κειο κ.λπ.) που δεν μπορούν να επιτευχθούν εντός του κα¬ 
νονικού ωραρίου. 

5. Το γεγονός ότι από την παρούσα απόφαση προκα- 
λείται δαπάνη 180.000.000 δραχμών περίπου η οποία θα 
αντιμετωπισθεί από τις πιστώσεις του Ειδ. Φορέα 23-150 
και ΚΑΕ 0511, 0512, αποφασίζουμε: 

Εγκρίνουμε την καθιέρωση εργασίας πέρα από το κα¬ 
νονικό ωράριο για το χρονικό διάστημα από 1.1.1999 έως 
30.6.1999 ως εξής: 

Για 450 μονίμους υπαλλήλους μέχρι είκοσι χιλιάδες 
(20.000) ώρες για απογευματινή εργασία και μέχρι εκα¬ 
τόν δέκα χιλιάδες (110.000) ώρες για εργασία κατά τις νυ¬ 
κτερινές ώρες και Κυριακές και εξαιρέσιμες πέρα από το 
κανονικό ωράριο. 

Η κατανομή των ωρών θα γίνει με απόφαση του Γενικού 
Διευθυντή του ΚΕΠΥΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 


Αριθ, 45/527 (3) 

Ανακαθορισμός των μελών του Δ.Σ. του Ταμείου Συντά¬ 
ξεων Προσωπικού Τραπέζης Ελλάδος και Κτηματικής. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 37 παρ. 1 του Ν. 2676/99 (ΙΑ). 

2. Τις διατάξεις του άρθρου 20 του Ν. 1539/85 και του 
άρθρου 19του Ν. 1599/86. 

3. Το άρθρο 1, παρ. 1 περ. ιητου Π.Δ/τος 129/92 (201Α). 

4. Τις διατάξεις του Π.Δ. 372/95 (201Α) Μεταφορά της 
Γενικής Γραμματείας Κοιν. Ασφαλίσεων από το Υπουρ¬ 
γείο Υγείας και Κοιν. Ασφαλίσεων στο Υπουργείο Εργα¬ 
σίας. 

5. Το άρθρο 1 του Ν. 2469/1997 (38Α) και το γεγονός 
ότι, από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Ανακαθορίζουμε το Διοικητικό Συμβούλιο του Ταμείου 
Συντάξεων Προσωπικού Τραπέζης Ελλάδος και Κτηματι¬ 
κής. 

1. Το ταμείο διοικείται από επταμελές (7) Δ.Σ. που απο- 
τελείταιαπό: 

α) Τον Διοικητή ή Υποδιοικητή της Τράπεζας Ελλάδος 
ως Πρόεδρο, με αναπληρωτή που ορίζει η Διοίκηση της 
Τράπεζας. 

β) Έναν (1) εκπρόσωπο της Τράπεζας της Ελλάδος, ο¬ 
ριζόμενο με τον αναπληρωτή του από τη Διοίκηση της 
Τράπεζας. 

γ) Έναν (1) εκπρόσωπο των ασφαλισμένων, μέλος του 
προσωπικού της Τράπεζας της Ελλάδος με τον αναπλη¬ 
ρωτή του. 

δ) Έναν (1) εκπρόσωπο των συνταξιούχων του Ταμείου 
με τον αναπληρωτή του. 

ε) Έναν (1) εκπρόσωπο του Υπουργείου Εργασίας και 
Κοινωνικών Ασφαλίσεων με βαθμό Α με τον αναπληρωτή 
του. 

στ) Έναν (1) ειδικό σε θέματα διοίκησης, με τον ανα¬ 
πληρωτή του. 

ζ) Έναν (1) ειδικό σε θέματα οικονομικά, με τον αναπλη¬ 
ρωτή του. 

Στις συνεδριάσεις του Δ.Σ. μετέχει χωρίς ψήφο, ως Κυ¬ 
βερνητικός Επίτροπος υπάλληλος με Α βαθμό του Υ¬ 
πουργείου Εργασίας και Κοινωνικών Ασφαλίσεων με τον 
αναπληρωτή του. 

2. Χρέη γραμματέα του Δ.Σ. εκτελεί υπάλληλος του Τα¬ 
μείου, ο οποίος ορίζεται με τον αναπηρωτή του από τον 
πρόεδρο του Δ.Σ. του Ταμείου. 

3. Η θητεία των μελών του Δ.Σ. είναι τριετής. 

4. Το Δ.Σ. συνεδριάζει τακτικά μέχρι τέσσερις (4) φορές 
το μήνα με αποζημίωση και έκτακτα χωρίς αμοιβή, όταν οι 
ανάγκες του Ταμείου το επιβάλλουν. 

5. Σε περίπτωση λήξης της θητείας των μελών του Δ.Σ. 
αυτή παρατείνεται αυτοδίκαια μέχρι του διορισμού νέων 
μελών όχι όμως περισσότερο από τρεις (3) μήνες από τη 
λήξη τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1999 

ΟΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

Αριθ. Φ28/οικ. 1008 (4) 

Αύξηση των συντάξεων των συνταξιούχων του Ταμείου Α¬ 
σφάλισης Προσωπικού Ασφαλιστικής Εταιρείας «Η Ε¬ 
ΘΝΙΚΗ» για το έτος 1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (165Α). 

2. Τις διατάξεις των άρθρων 23 και 27 του Ν. 1558/1985 
(137Α), του άρθρου 5 του Π.Δ. 437/1985 (157Α) και του 
Π.Δ. 372/1995 (20ΙΑ). 

3. Τις διατάξεις του άρθρου 29Α του Ν. 1558/1985 που 
προστέθηκε με το άρθρο 27 του ν. 2081/1992 (154Α) και 
αντικαταστάθηκε με το άρθρο 1 του Ν. 2469/1997 (38Α). 

4. Την οικ. 1749/4.11.1998 (ΦΕΚ 1171Β) απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη». 

5. Το αριθ. 796/8/11.1.1999 έγγραφο του Υπουργείου Ε¬ 
θνικής Οικονομίας. 

6. Τη γνώμη του Διοικητικού Συμβουλίου του Ταμείου Α¬ 
σφάλισης Προσωπικού Ασφαλιστικής Εταιρείας «Η Ε¬ 
ΘΝΙΚΗ» που διατυπώθηκε κατά την 3935/9.3.1999 συνε¬ 
δρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του κλάδου σύνταξης του Ταμείου Ασφάλισης Προσωπι¬ 
κού Ασφαλιστικής Εταιρείας «Η ΕΘΝΙΚΗ» (ΝΠΔΔ), ύψους 
100.000.000 δρχ. περίπου για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις που έ¬ 
χουν εγγράφει στους Κ.Α.Ε. 0611 μέχρι 0618 και 0636- 
0637 του προϋπολογισμού του κλάδου σύνταξης του Τα¬ 
μείου οι οποίες ανέρχονται στο ποσό των 2.005.000.000 
δρχ., αποφασίζουμε: 

1. Οι συντάξεις των συνταξιούχων του Ταμείου Ασφάλι¬ 
σης Προσωπικού Ασφαλιστικής Εταιρείας «Η ΕΘΝΙΚΗ», 
αυξάνονται ως εξής: 

α) Από 1.1.1999 κατά ποσοστό 1,4%, ως διορθωτικό πο¬ 
σό. 

Ο υπολογισμός του παραπάνω ποσοστού θα γίνει στα 
ποσά των συντάξεων όπως αυτά είχαν διαμορφωθεί την 
31.12.1998. 

β) Από 1.1.1999 κατά ποσοστό 2,5% για ποσό σύνταξης 
μέχρι 250.000 δρχ. και κατά ποσοστό 2% για το τμήμα σύ¬ 
νταξης από 250.001 δρχ. και άνω. 

Ο υπολογισμός των ποσοστών αυτών θα γίνει στα ποσά 
των συντάξεων όπως θα έχουν διαμορφωθεί μετά την αύ¬ 
ξηση της περίπτωσης α. 

2. Οι αυξήσεις αυτές θα χορηγηθούν σε όσους ήταν συ¬ 
νταξιούχοι την 31.12.1998 καθώς και σε εκείνους που η έ¬ 
ναρξη συνταξιοδότησής τους εμπίπτει στο μέχρι την 
31.12.1998 χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. Φ. 202/637 (5) 

Αύξηση του εφάπαξ βοηθήματος του Ταμείου Ασφαλί- 
σεως Ξενοδοχούπαλλήλων 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π.Δ/τος 372/95 (Α' 201). 

3. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

4. Το υπ’ αριθμ. Υ.Α. 796/11.1.1999 Έγγραφο του Υ¬ 
πουργού Εθνικής Οικονομίας. 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αλλά του προύπλογισμού του Ταμείου Ασφαλίσε- 
ως Ξενοδοχούπαλλήλων, ύψους περίπου 131.000.000 
δρχ. ετησίως για τα επόμενα 5 έτη και για την οποία έχει 
εγγράφει ανάλογη πίστωση στον προϋπολογισμό του Τ α¬ 
μείου Ασφαλίσεως Ξενοδοχούπαλλήλων στον ΚΑΕ 0631. 

6. Την γνώμη του Δ.Σ. του Ταμείου Ασφαλίσεως Ξενο¬ 
δοχούπαλλήλων, που διατυπώθηκε στην υπ’ αριθμ. 
136/12/23.2.1999 συνεδρίασή του. 

7. Την από 8.5.1998 Οικονομική Έκθεση της Δ/νσης Α- 
ναλογιστικών Μελετών της Γ.Γ.Κ.Α. 

8. Την υπ’ αριθμ. 1749/4.11.1998 (Β' 1171) Κοινή Από¬ 
φαση του Πρωθυπουργού και του Υπουργού Εργασίας 
και Κοινωνικών Ασφαλίσεων, αποφασίζουμε: 

Η Υ.Α. Φ. 202/684/2.6.19989/2.5.1997 (Β'409) απόφαση 
του Υπουργού Εργασίας και Κοινωνικών Ασφαλίσεων 
τροποποιείται ως εξής: 

«Το Τμήμα των αποδοχών βάσει του οποίου το χορη¬ 
γούμενο από το Ταμείο Ασφαλίσεως Ξενοδοχούπαλλή¬ 
λων εφάπαξ βοήθημα καταβάλλεται ολόκληρο, αναπρο¬ 
σαρμόζεται από 312.000 σε 345.000 δρχ.». Κατά τα λοιπά 
ισχύει η Υ.Α. 202/4095/1.4.1992 (Β426). 

Η απόφαση αυτή, η οποία ισχύει από την πρώτη του ε¬ 
πομένου μηνός, από τη δημοσίευσή της, να δημοσιευθεί 
στην Εφημερίδα της Κυβερνήσεως. 

Αθήνα, 6 Μαΐου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Φ 206/541 (6) 

Αύξηση του εφάπαξ βοηθήματος που χορηγεί το Ταμείο 
Προνοίας Προσωπικού Εμπορικών και Βιομηχανικών, 
Επαγγελματικών και Βιοτεχνικών Επιμελητηρίων του 
Κράτους. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α' 137). 

3. Τις διατάξεις του άρθρου 15του Π.Δ/τος 213/1992 (Α' 

102 ). 

4. Τις διατάξεις του Π.Δ. 372/95 (Α 201). 

5. Τις διατάξεις του άρθρου 29Α του Ν. 1558/1985 (Α' 
137), το οποίο προσετέθη με το άρθρο 27 του Ν. 
2081/1992 (Α' 154) και τροποποιήθηκε με το άρθρο 1 παρ. 
2α του Ν. 2469/1997 (Α'38). 

6. Την υπ’ αριθμ. 1749/4.11.1998 (Β' 1171) Κοινή Από¬ 
φαση του Πρωθυπουργού και του Υπουργού Εργασίας 
και Κοινωνικών Ασφαλίσεων. 

7. Το γεγονός ότι από την απόφαση αυτή προκαλείται 
δαπάνη ύψους 8 εκ. δρχ. η οποία βαρύνει τον προϋπολο¬ 
γισμό του Ταμείου Προνοίας Προσωπικού Εμπορικών και 
Βιομηχ/κών, Επαγγ/κών και Βιοτ/κών Επιμελητηρίων του 
Κράτους ετησίως για τα επόμενα πέντε έτη και για την ο¬ 
ποία έχει εγγράφει πίστωση στον Κ.Α.Ε. 0631. 

8. Το 796/8/11.1.1999 Έγγραφο του Υπουργού Εθνικής 
Οικονομίας. 

9. Την από 1.4.99 Οικονομική Έκθεση της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

10. Τη γνώμη του Διοικητικού Συμβουλίου του Ταμείου 
Προνοίας Προσωπικού Εμπορικών και Βιομηχ/κών, Ε- 
παγγ/κών και Βιοτ/κών Επιμελητηρίων του Κράτους που 
διατυπώθηκε κατά την 4η/15.2.1999 συνεδρίασή του. 

11. Τις διατάξεις του άρθρου 7 του Ν. 1275/82 (Α' 100), 
αποφασίζουμε, την αύξηση κατά 5%, από 1.1.99, του προ- 
βλεπομένου από τις καταστατικές διατάξεις και την Υ.Α. Φ 
206/1174/29.7.99 εφάπαξ βοηθήματος που χορηγεί το 
Ταμείο Προνοίας Προσωπικού Εμπορικών και 
Β ι °μηχ/κών, Επαγγ/κών και Βιοτ/κών Επιμελητηρίων του 
Κράτους στους ασφαλισμένους του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


♦ 


Αριθ. Α9α/16234 ( 7 ) 

Συμπλήρωση αποφάσεων Εφημεριών γιατρών. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

1. Έχοντας υπόψη τις διατάξεις: 

α. Του Ν. 1397/83 (ΦΕΚ 143/Α/7-10-83) 
β. Του Ν. 2071/92 (ΦΕΚ.123/Α/92) 
γ. Του Ν. 2470/97 (ΦΕΚ. 40/Α/97) 
δ. Του Ν. 2519/97 (ΦΕΚ. 165/Α/21-8-97) 
ε. Του Ν. 2606/98 (ΦΕΚ. 89/Α/22-4-98) 
στ. Του Ν. 2646/98 
ζ. Του Ν. 2676/99 (ΦΕΚ 1/Α/5-1-99) 
η. Του Ν. 2703/72/Α/8-4-99 

2. Του Π.Δ.131/87(ΦΕΚ. 73/Α/25-5-87) άρθρο 1 παρ. α. 

3. Την επιτακτική ανάγκη εύρυθμης λειτουργίας σε 
24ωρη βάση των Νοσηλευτικών ιδρυμάτων. 

4. Την αριθμ. 1107147/1239/0006Α/4-10-96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων του Υπουργού Οικονομικών στους 
Υφυπουργούς Οικονομικών». 

5. Το γεγονός ότι από τις διατάξεις αυτής της απόφα¬ 
σης δεν προκαλείται επιπλέον δαπάνη εις βάρος του κρα¬ 
τικού προϋπολογισμού, αποφασίζουμε: 

Συμπληρώνουμε τις υπ'αριθμ. πρωτ. Α9α/5803/99 (ΦΕΚ 


104/12-2-99 τ. Β'), Α9α/7522/και Α9α/7540/99 (ΦΕΚ 
166/26-2-99 τ. Β') αποφάσεις εφημεριών γιατρών Α’, Β'και 
ΓΖώνης και προσθέτουμε: 

Καθιερώνεται για τους γιατρούς και οδοντιάτρους των 
Νοσοκομείων και των Κέντρων Υγείας του ΕΣΥ, όπως α- 
ναφέρονται στην παρ. 1 του άρθρου 7 του ν. 2606/98, μι¬ 
κτή εφημερία, αποτελούμενη από ενεργό 6ωρη εφημε¬ 
ρία, μετά το πέρας του τακτικού ωραρίου, που συνεχίζε¬ 
ται με εφημερία ετοιμότητας μέχρι τη συμπλήρωση του 
16ωρου. 

Η αμοιβή της εφημερίας αυτής καθορίζεται συνολικά σε 
εβδομήντα εκατοστά (70/100) της αντίστοιχης συνολικής 
αμοιβής της 16ωρης ενεργού εφημερίας. Η κατάρτιση 
του προγράμματος εφημεριών γίνεται εντός των ορίων 
των εγκεκριμένων πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Α. ΠΑΠΑΔΗΜΑΣ 

-♦- 

Αριθ. 10808 (8) 

Τροποποίηση της 20090/18.7.97 απόφασης «περί Διορι¬ 
σμού τακτικών και αναπληρωματικών μελών των Επι¬ 
τροπών φύλαξης και ελέγχου μητρών και αντιπαραβο¬ 
λής κερδιζόντων δελτίων ΠΡΟ-ΠΟ στις ζώνες Α και Β 
Αθηνών και Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Α.Ν. 397/68 «περί επανασυστάσεως της Γενικής 
Γ ραμματείας Αθλητισμού και των αρμοδιοτήτων αυτής. 

2. Του άρθρου 1 παρ. 2 του Ν.Δ. 391/73 «περί τροπο- 
ποιήσεως και συμπληρώσεως του Α.Ν. 127/67 κ.λπ. 

3. Του Ν. 1558/85 «Κυβέρνηση και Κυβερνητικά Όργα¬ 
να». 

4. Του από Β.Δ. 20/27.12.58 όπως τροποποιήθηκε και 
συμπληρώθηκε μεταγενέστερα. 

5. Του άρθρου 1 του Π.Δ. 10/16.1.84 «Περί λειτουργίας 
Δελτίου Προγνωστικών Αγώνων Ποδοσφαίρου». 

5. Την υπ’ αριθμ. 47968/9.10.96 Κοινή απόφαση του 
Πρωθυπουργού και του Υπ. Πολιτισμού «Ανάθεση αρμο¬ 
διοτήτων στον Υφ. Πολιτισμού Ανδρέα Φούρα», αποφασί¬ 
ζουμε: 

6. Τροποποιούμε την υπ’ αριθμ. 20090/18.7.97 απόφα¬ 
ση ως ακολούθως: 

Αντικαθίσταται το α' αναπληρωματικό μέλος της Α' ζώ¬ 
νης Γκίνης Βλάσσης - Υπάλληλος της ΓΓΑ - από την Κω- 
τσιανδρή Χαρίκλεια - Υπάλληλο της ΓΓΑ. 

Κατά τα λοιπά ισχύει η υπ’ αριθμ. 20090/18.7.97 από¬ 
φαση ως έχει. 

Από την έκδοση της παρούσας δεν προκύπτει δαπάνη 
σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Μαΐου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 

Αριθ. 4103 ^ 

Αναπροσαρμογή Εφάπαξ αποζημιώσεως Φορτ/τών Ξη¬ 
ρός Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Α. Διατάξεις: 

1. Του Ν. 2218/1994 «Περί ιδρύσεως Νομαρχιακής Αυ¬ 
τοδιοίκησης». 

2. Του Ν. 2240/1994 «Συμπλήρωση διατάξεων για τη Νο¬ 
μαρχιακή Αυτοδιοίκηση και άλλες διατάξεις» όπως συ¬ 
μπληρώθηκε με την παρ. 4 του άρθρου 20 του Ν. 
2386/1996. 

3. Του Ν. 2503/1997 «Οργάνωση - Διοίκηση - Στελέχωση 
Περιφέρειας». 

4. Του άρθρου 11 του Π.Δ. 369/1989 «Οργάνωση των Υ¬ 
πηρεσιών Εργασίας της Νομαρχίας». 

5. Του Ν. 5167/1932 «Περί φορτ/σεων Ξηράς». 

6. Του Ν.Δ. 1254/1949 και Ν. 1980. 

Β. Την αριθ. 2/1997 απόφαση του Γ.Γ. Περιφέρειας με 
την οποία μεταβιβάζονται αρμοδιότητες στους Προϊστα¬ 
μένους Δ/νσης Τ.Α.Κ. Διοίκησης όπως τροποποιήθηκε με 
την 181/1997 όμοιάτου. 

Γ. Το έγγραφο του Υπουργείου Εργασίας και Κοινωνι¬ 
κών Ασφαλίσεων αριθ. 11086/4.5.1999 με το οποίο εγκρί- 
νεται η αύξηση της εφάπαξ αποζημιώσεως των Φορτ/τών 
Ξηράς Καβάλας που θα εξέλθουν του επαγγέλματος, για 
το έτος 1999, σε ποσοστό 23% για το Σωματείο Φορτ/τών 
Ξηράς «Η ΟΜΟΝΟΙΑ» και 20% για το Σωματείο Φορτ/τών 
Ξηράς «Ο ΑΤΛΑΣ» επί του ισχύοντος σήμερα ποσού κατά 
κλιμάκιο και στο σύνολο. 

Δ. Το γεγονός ότι υπάρχει η σχετική οικονομική δυνα¬ 
τότητα στο Κ.Α.Φ. Ξηράς Καβάλας, όπως αναλυτικά εκτί¬ 
θεται στο Πρακτικό Αποφάσεως της Δ.Ε. του Κ.Α.Φ. Ξη¬ 
ράς Καβάλας αριθ. 10/24.3.1999. 

Ε. Το αριθ. 17/5.5.1999 πρακτικό Συνεδριάσεως της Ε¬ 
πιτροπής Ρυθμίσεως Φορτ/σεων Ξηράς Καβάλας. 

Ζ. Την αριθ. 7451/7.7.1999 απόφασή μας, αποφασίζου¬ 
με: 

Καταργούμε την απόφασή μας αριθ. 7451/7.7.1999 με 
την οποία καθορίσθηκε το ποσό της εφάπαξ αποζημιώσε¬ 
ως των Φορτ/των Ξηράς Καβάλας όπως προβλέπεται 
στην παράγραφο 2 του άρθρου 16 του ισχύοντος Κανονι¬ 
σμού Διοικήσεως, Λειτορυγίας και Παροχών του Κ.Α.Φ. 
Ξηράς Καβάλας και επικυρώνουμε το αριθ. 17/5.5.1999 
πρακτικό Συνεδριάσεως Επιτροπής Κ.Α.Φ. Ξηράς Καβά¬ 
λας αναφορικά με την αναπροσαρμογή της εφάπαξ απο¬ 
ζημιώσεως των φορτ/τών ως εξής: 

1. ΣΩΜΑΤΕΙΟ ΦΟΡΤ/ΤΩΝ ΞΗΡΑΣ ΚΑΒΑΛΑΣ «Η ΟΜΟ¬ 
ΝΟΙΑ» 

Για όσους έχουν ΙΟετή συμμετοχή στην ασφάλιση του 
Κ.Α.Φ. Ξηράς Καβάλας φορτ/τές μέλη του Σωματείου 
Φορτ/τών Ξηράς Καβάλας «Η ΟΜΟΝΟΙΑ» ένα εκατομμύ¬ 
ριο είκοσι χιλιάδες δέκα τέσσερις «1.020.014» δραχμές. 

Το ποσό αυτό θεωρείται βασικό και προσαυξάνεται για 
κάθε έτος άνω της 10ετίας και μέχρι συμπληρώσεως 20ε- 
τούς συμμετοχής κατά εκατόν σαράντα τρεις χιλιάδες πε¬ 
ντακόσιες πενήντα τέσσερις (143.554) δραχμές. 

Για κάθε έτος άνω της 20ετίας και μέχρι 30 ετών προ¬ 
σαυξάνεται κατά εκατόν εξήντα έξι χιλιάδες διακόσιες εί¬ 
κοσι δύο (166.222) δραχμές. 


Επίσης για κάθε έτος άνω της 30ετίας και μέχρι του 
35ου έτους συμπληρωμένου κατά εκατόν πενήντα μία χι¬ 
λιάδες εκατόν δέκα (151.110) δραχμές. 

Με ανώτατο όριο της εφάπαξ αποζημιώσεως το ποσό 
των τεσσάρων εκατομμυρίων οκτακόσιων εβδομήντα 
τριών χιλιάδων τετρακοσίων δώδεκα (4.873.412) δραχμών. 

2. ΣΩΜΑΤΕΙΟ ΦΟΡΤ/ΤΩΝ ΞΗΡΑΣ ΚΑΒΑΛΑΣ «Ο ΑΤΛΑΣ» 
Όσον αφορά τον υπολογισμό της εφάπαξ αποζημιώσε¬ 
ως των εργατών - φορτ/τών Ξηράς Καβάλας του Σωμα¬ 
τείου «Ο ΑΤΛΑΣ» που ανήκουν στην ασφάλιση του Κ.Α.Φ. 
Ξηράς Καβάλας τα ποσά της εφάπαξ αποζημιώσεως ορί¬ 
ζονται ως εξής: 

Για όσους έχουν ΙΟετή συμμετοχή στην ασφάλιση του 
Κ.Α.Φ. Ξηράς Καβάλας εξακόσιες εξήντα χιλιάδες εξήντα 
τέσσερις (660.064) δραχμές. 

Το ποσό αυτό θεωρείται βασικό και προσαυξάνεται για 
κάθε έτος συμμετοχή*; στο Κ.Α.Φ. άνω της 10ετίας και μέ¬ 
χρι συμπληρώσεως 20ετούς συμμετοχής κατά ογδόντα 
δύο χιλιάδες πεντακόσιες επτά (82.507) δραχμές. 

Γ ια κάθε έτος άνω της 20ετίας και μέχρι 30ετίας προ¬ 
σαυξάνεται κατά εκατόν πέντε χιλιάδες εξακόσιες οκτώ 
(105.608) δραχμές. 

Επίσης για κάθε έτος άνω της 30ετίας και μέχρι του 
35ου έτους συμπληρωμένου κατά εννενήντα εννέα χιλιά¬ 
δες επτά (99.007) δραχμές. 

Με ανώτατο όριο της εφάπαξ αποζημιώσεως το ποσό 
των τριών εκατομμυρίων τριών χιλιάδων τριακοσίων 
(3.003.300) δραχμών. 

Κατά τα λοιπά εξακολουθούν να ισχύουν για τον υπολο¬ 
γισμό της εφάπαξ αποζημιώσεως των Φορτ/τών Ξηράς 
Καβάλας οι διατάξεις του Κανονισμού Λειτουργίας και 
Παροχών που δεν τροποποιούνται. 

Από τις διατάξεις της παρούσας απόφασης δεν προκα- 
λείται επιβάρυνση του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 7 Μάίου 1999 

Με εντολή Γενικού Γραμματέα Περιφέρειας 
Η Προίσταμένη Δ/νσης 
ΑΙΚΑΤΕΡΙΝΗ ΧΑΪΤΙΔΟΥ 

-Φ- 

Αριθ. 1826 (10) 

Σύσταση Ειδικής Επιτροπής εφαρμογής των διατάξεων 
του άρθρου 5 του Ν. 1943/91. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Την παράγ. 13 άρθρου 5 του Ν. 1943/91, (ΦΕΚ50/Α), 
όπως αντικαταστάθηκε από την παράγρ. 2 του άρθρου 
δεύτερου του Ν. 2690/99 «Για την κύρωση του Κώδικα Δι¬ 
οικητικής Διαδικασίας και άλλες διατάξεις». 

3. Την παράγρ. 3του άρθρου 22 του Ν. 2362/95 περί Δη¬ 
μοσίου Λογιστικού κ.λπ. (ΦΕΚ 247/Α). 

4. Το άρθρο 27 του Ν. 2081/92 (ΦΕΚ 154/Α) με το οποίο 
προστέθηκε άρθρο 29/Α στο Ν. 1558/1985 (ΦΕΚ 137/Α ). 

5. Την ανάγκη άμεσης και αποτελεσματικής αντιμετώπι¬ 
σης αιτημάτων πολιτών. 

6. Το αριθ. ΔΙΕΚΠΟ/Φ. 17/4951/5.3.99 έγγραφο του Υ¬ 
πουργείου Εσωτερικών, Δημόσιας Διοίκησης και Αποκέ¬ 
ντρωσης. 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της Περιφέρειας και του κρατικού προϋπολογισμού το ύ¬ 
ψος της οποίας προσδιορίζεται σε 1.000.000 δρχ. για το 
έτος 1999 και έχει προβλεφθεί στον ΚΑΕ 0515 - ΦΟΡΕΑΣ 
902-23/061, αποφασίζουμε: 

Συστήνουμε στην έδρα της Περιφέρειας Κεντρικής Μα¬ 
κεδονίας Ειδική Επιτροπή εφαρμογής των διατάξεων του 
άρθρου 5 του Ν. 1943/91, όπως έχουν τροποποιηθεί, για 
θέματα υπηρεσιών του δημοσίου τομέα, όπως αυτός ο- 
ριοθετείται από τις διατάξεις του άρθρου 14 του Ν. 
2190/94, όπως ισχύει κάθε φορά, που λειτουργούν στην 
περιφέρεια Κεντρικής Μακεδονίας και καθορίζουμε τον 
αριθμό των μελών της σε τρία (3) με ισάριθμα αναπληρω¬ 
ματικά, με τις ακόλουθες ιδιότητες: 

1. Έναν σύμβουλο ή πάρεδρο του Ελεγκτικού Συνεδρί¬ 
ου ή του Νομικού Συμβουλίου του Κράτους ή Εφέτη διοι¬ 


κητικού δικαστηρίου, με αναπληρωτή του εκ των αυτών ι¬ 
διοτήτων. 

2. Δύο υπαλλήλους της Περιφέρειας Κεντρικής Μακε¬ 
δονίας με ισάριθμους αναπληρωτές υπαλλήλους της ί¬ 
διας Περιφέρειας. 

Χρέη γραμματέα της Επιτροπής, θα εκτελεί υπάλληλος 
της Περιφέρειας Κεντρικής Μακεδονίας αναπληρούμε- 
νος από υπάλληλο της ίδιας Περιφέρειας. Η εν λόγω επι¬ 
τροπή θα συνεδριάζει εκτός ωραρίου εργασίας. 

Τα σχετικά θέματα εισηγούνται στην Επιτροπή υπάλλη¬ 
λοι της ίδιας Περιφέρειας που ορίζονται κάθε φορά από 
το Γενικό Διευθυντή της Περιφέρειας Κεντρικής Μακεδο¬ 
νίας. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Θεσσαλονίκη, 27 Απριλίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί 0 Γ 

ΙΝΤΕΡΝΕΤ: ΗοΙ. 9 Γ 

β-ΓΠΗίΙ: ην35 @ ΗοΙ. 9 γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ 

Πληροφορίες δημοσιευμάτων Α.Ε. - Ε.Π.Ε. 5225 761 

5230841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , , „ , 

- Απο 8 σελίδες και ανω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Γ ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 .. . 3.500 *· . 

15.000 » . 750 » . 

70.000 ·> . 3.500 » . 

30.000 » . 1.500 » . 

15.000 >' . 750 » 

5.000 » . 250 » . 

10.000 » . 500 >■ . 

3.000 »· . 150 » 

10.000 » . 500 - 

250.000 » . 12,500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >■ . 12.500 » 

ϊ ° ι ΤΟυ εσ “ τερικου προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

* ρε ^ ΦΡΟ^δα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου ( ° ιΠΛ0τυΠ0) το 0π010 

<™™ρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και υποοεί 
*Η πλ^η^πιΓτ 01 με σε ανάλο Υ° συνάλλαγμα στο Διευθυντή Διαχείρισης του Εθνικού Τυπογραφείου 

* ηΓππν^ „ Τ υ υπερ τ ποσοστού που αντιστοιχεί σε συνδρομές, εισπράττετα. από τα Δημόσια Ταμεία. ' 

* Ο συνδρομητές του εξωτερικού μπορούν να στελνουντο ποσό του ΤΑΠΕΤ μαζί με το ποσό της συνδρομής 

το μισό χρηματικό „οσό της 

■ ““ ^νσ.την 3 Ττ, Λακσμβρίοιτ τοι. ίΒ,ου φώοοι.. 

, 4 ε ΥΥΡ α Φή Π ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 

Οι υπηρεσίες εξυπηρέτησης των πολιτών λειτουργούν καθημερινά από 08.00" εως 13 00" | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 











